钦定古今图书集成/理学汇编/文学典/第083卷 > 刘宰
## 钦定古今图书集成/理学汇编/文学典/第083卷 > 刘宰

按《江南通志》：“宰字平国，金坛人。登进士，调江宁尉。岁
旱赈荒，多所全活。蔬食水饮，去官帷箧，藏唱酬诗。调
真州司法，时朝旨下州责状供不读周惇颐、程颢等
书，方得考试。宰喟然曰：‘首可断，此状不可得’。告归。理
宗初，累召迁太常寺丞，行至吴门，拜疏竟归。时相召
誉望一时略尽，所不能致者宰耳。朝廷嘉其节，卒谥
‘文清’。”有《漫塘集》三十卷传于世。